Diari Oficial de la Generalitat Valenciana


Sumari del DOGV 1010, del 21-02-1989 (1989/813166)

ORDRE de 2 de gener de 1989, de la Conselleria d'Industria, Comerç i Turisme, per la qual es modifica l'Ordre de 20 de maig de 1988 sobre concursos en matèria de turisme.
--------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/01/02/(5)/dof/vci/html**

### Dades del document

Número de DOGV
:   1010

Data del DOGV
:   21-02-1989

Secció del DOGV
:   DISPOSICIONS GENERALS

Número del document
:   1989/813166


Data del document
:   02-01-1989

Organisme emissor
:   Conselleria d'Indústria, Comerç i Turisme

Tipus de document
:   Ordre

Correcció d'errades

Anàlisi jurídica

Ordre de 2 de gener de 1989, de la Conselleria d'Industria, Comerç i Turisme, per la qual es modifica l'Ordre de 20 de maig de 1988, sobre cursos en matèria de turisme.  
El compliment dels objectius continguts al PEV per al període 1988/1991, dins del «Sector Turisme», a través de la gestió de l'instrument anual que el possibilite, que és el Pressupost, s'ha dut a terme amb uns excel·lents resultats, mitjançant el règim de concursos regulat a l'Ordre de 20 de maig de 1988, règim que ha permès, durant l'exercici econòmic anterior, distribuir les dotacions pressupostàries existents, de manera que aquell compliment fóra possible.  
Per açò, aquesta Conselleria d?Indústria, Comerç i Turisme, vol seguir mantenint, per bé que amb una sèrie de modificacions que faran més àgil la gestió, un règim de concursos que, en últim terme, permeta de millorar l?oferta turística existent a la Comunitat Valenciana.  
En virtut del que s'ha exposat, i en el marc de les consignacions pressupostàries corresponents, aquesta Conselleria d?Indústria, Comerç i Turisme, ha disposat:  
Article 1  
Es modifica l'article 3, de l?Ordre de 10 de maig de 1988, que queda redactat de la forma següent:  
«Article 3.1. Les sol·licituds per a participar en els concursos, adreçades al Director General de Turisme, es presentaran al Registre General de la Conselleria, en els Serveis Territorials de Turisme, o per qualsevol dels mitjans establerts a l'article 66 de la Llei de Procediment Administratiu.  
2. L?escrit de sol·licitud anirà acompanyat de les dades i documentació que s'especifiquen a l?Annex II.  
3. La Direcció General de Turisme podrà demanar al sol·licitant l'aportació d'altres documents o dades que es consideren necessàries per a la resolució de l'expedient.  
4. En tot cas, el sol·licitant haurà de fer constar, expressament, si ha rebut o no altres ajudes per a igual finalitat.»  
Article 2  
Es modifica l?article 4, que queda redactat de la forma següent:  
«Article 4. Es constituirà una Comissió deliberadora integrada pel Director General de Turisme, els Caps d'Unitat de la Dirección General, amb categoria igual o superior a Cap de Servei, i podrà ser convocat el personal tècnic d'aquesta, quan s'estime que hi cal.  
A la vista de les deliberacions, el Director General de Turisme resoldrà l'adjudicació de les ajudes, en les quals es determinarà la dotació concedida.»  
Article 3  
El termini de presentació de sol·licituds, per a accedir als respectius concursos, finalitzarà el 30 de juny de 1989.  
DISPOSICIONS FINALS  
Primera  
El Director General de Turisme queda facultat per a dictar les disposicions que calguen en l'aplicació i desplegament de la present Ordre.  
Segona  
Aquesta Ordre entrarà en vigor el dia de la publicació al Diari Oficial de la Generalitat Valenciana.  
València, 2 de gener de 1989.  
El Conseller d'indústria, Comerç i Turisme,   
ANDRES GARCIA RECHE


Còpia Permalink ELI